31. ΝΟΜΟΘΕΤ ΔΙΑΤΑΓΜΑ υπ’ αριθ. 3049 της 6/8 Οκτ. 1954 (ΦΕΚ Α΄ 237) Περί ρυθμίσεως προκατοχικών καταθέσεων παρά τω Ταχυδρομικώ Ταμιευτηρίω. ΄Αρθρ.1.-1.Καταθέσεις φυσικών προσώπων παρά τω Ταχυδρομικώ Ταμιευτηρίω υφιστάμεναι κατά την 27 Απρ. 1941, εφόσον δεν ανελήφθησαν εξ ολοκλήρου κατά την χρονικήν περίοδον από 27 Απρ. 1941 μέχρι 10 Νοεμ. 1944, εμφανίζουσαι δε κατά την τελευταίαν ταύτην χρονολογίαν πιστωτικόν εκ κεφαλαίου υπόλοιπον εκ 1000 και άνω προκατοχικών δραχμών, δεν υπόκεινται, κατά το πιστωτικόν τούτο υπόλοιπον και μόνον, εις την δια του άρθρ. 5 του υπ’ αριθ. 18/44 Ν.Δ/τος «περί νομισματικής διαρρυθμίσεως» νομισματικήν ρύθμισιν, του υπολοίπου τούτου υπαγομένου εις τον κατά τας διατάξεις του παρόντος Ν.Δ/τος διακανονισμόν. 2.Καταθέσεις παρά τω Ταχυδρομικώ Ταμιευτηρίω γενόμεναι κατά το μετά την 27 Απρ. 1941 μέχρι της 10 Νοεμ. 1944 χρονικόν διάστημα δεν λαμβάνονται υπ’ όψει δια τον κατά τον παρόν Ν.Δ/μα διακανονισμόν. Σελ. 351 33 Tαχυδρομικά Ταμιευτήρια 22.Δ.α.30-31 ΄Αρθρ.2.-Εις περιπτώσεις, καθ’ ας το κατά το προηγούμενον άρθρον υφιστάμενον πιστωτικόν υπόλοιπον υπερβαίνει τας 100.000 δραχμάς, το πέραν των 100.000 δραχμών ποσόν δεν υπάγεται εις την κατά τας διατάξεις του παρόντος ρύθμισιν. ΄Αρθρ.3.-«Φυσικά πρόσωπα έχοντα πιστωτικόν, εκ κεφαλαίου, υπόλοιπον καταθέσεων παρά τω Ταχυδρομικώ Ταμιευτηρίω κατά τα εν άρθρ. 1 και 2 του παρόντος οριζόμενα, πιστούνται παρά Ταχ/κώ Ταμιευτηρίω εις λογαριασμόν δραχμών νέας εκδόσεως, κατά την ακόλουθον κλίμακα και αντιστοιχίαν επί τη αιτήσει του δικαιούχου, υποβαλλομένη μέχρι και της 31 Δεκ. 1962. Μετά την παρέλευσιν της προθεσμίας ταύτης αι διατάξεις του παρόντος δεν έχουσιν ισχύν δια τους δικαιούχους, οίτινες δεν θα υποβάλωσιν εμπροθέσμως την ρηθείσαν αίτησιν. Ως αίτησις θεωρείται η υποβολή προκατοχικού βιβλιαρίου ή η περί απωλείας τούτου δήλωσις εις την Υπηρεσίαν του Ταχ. Ταμιευτηρίου, γενομένη είτε υπό του κυρίου του βιβλιαρίου είτε υπό των κληρονόμων αυτού ή του νομίμου ή δεδηλωμένου αντιπροσώπου του». Η παρ. 1 αντικατεστάθη ως άνω δια του άρθρ. 17 Ν.Δ. 4119/1960. α)Πιστωτικόν υπόλοιπον προκατοχικών δραχμών από 1000 έως 10.000 με δραχμάς νέας εκδόσεως από 100 έως 1000, βάσει αντιστοιχίας μιας δραχμής προκατοχικής προς 100 δραχμάς παλαιάς εκδόσεως. β)Πιστωτικόν υπόλοιπον προκατοχικών δραχμών από 10.001 έως 25.000 με δραχμάς νέας εκδόσεως από 1000 έως 2000, βάσει αντιστοιχίας μιας δραχμής προκατοχικής προς 80 δραχμάς παλαιάς εκδόσεως, με ελάχιστον ποσόν πιστώσεως δραχμάς νέας εκδόσεως χιλίας. γ)Πιστωτικόν υπόλοιπον προκατοχικών δραχμών από 25.001 έως 50.000 με δραχμάς νέας εκδόσεως από 2000 έως 3000, βάσει αντιστοιχίας μιας δραχμής προκατοχικής προς 60 δραχμάς παλαιάς εκδόσεως, με ελάχιστον ποσόν πιστώσεως δραχμάς νέας εκδόσεως δύο χιλιάδας. δ)Πιστωτικόν υπόλοιπον προκατοχικών δραχμών από 50.001 έως 100.000 με δραχμάς νέας εκδόσεως από 3.000 έως 5.000, βάσει αντιστοιχίας μιας δραχμής προκατοχικής προς 50 δραχμάς παλαιάς εκδόσεως, με ελάχιστον ποσόν πιστώσεως δραχμάς νέας εκδόσεως τρεις χιλιάδας. Σελ. 352 ΄Αρθρ.4.-Το κατά το προηγούμενον άρθρον συνολικόν πιστωτικόν υπόλοιπον, εφόσον μεν δεν υπερβαίνει τας δραχ.1000 αποδίδεται εις πρώτην του δικαιούχου ζήτησιν, πάντως ουχί ενωρίτερον της πρώτης του τρίτου μηνός από της ισχύος του παρόντος, εφόσον δε υπερβαίνει τας 1000 δραχμάς αποδίδεται δια καταβολής καθ’ εξάμηνον ποσοστού 15% της πρώτης καταβολής αρχομένης από της 1 Αυγ. 1955. ΄Αρθρ.5.-Από της πρώτης του τρίτου μηνός της ισχύος του παρόντος, αι κατά το παρόν Ν.Δ/μα πιστώσεις αποτελούσιν εντόκους καταθέσεις παρά τω Ταχυδρομικώ Ταμιευτηρίω επί τω εκάστοτε υπ’ αυτού καταβαλλομένω επιτόκω. ΄Αρθρ.6.-Εξουσιοδοτείται ο Υπουργός των Οικονομικών όπως χορηγή προς το Ταχυδρομικόν Ταμιευτήριον δάνεια, προς αντιμετώπισιν των τυχόν αναγκών αυτού εκ της εφαρμογής του παρόντος Ν.Δ/τος. Δια συμβάσεως μεταξύ του Υπουργού των Οικονομικών και του Ταχυδρομικού Ταμιευτηρίου θέλουσι καθορισθή οι όροι εν γένει των χορηγηθησομένων δανείων. ΄Αρθρ.7.-Αι λεπτομέρειαι εκτελέσεως του παρόντος θα ρυθμίζωνται δια Β.Δ/των εκδιδομένων προτάσει του Υπουργού των Οικονομικών. ΄Αρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 34 22.Δ.α.31 Tαχυδρομικά Ταμιευτήρια